# **NOTĂ DE INFORMARE PRIVIND PRELUCRAREA DATELOR CU CARACTER PERSONAL EFECTUATĂ DE CĂTRE BUSOLA POLITICĂ**

## **1. SCOPUL ACESTUI DOCUMENT**

Acest document are rolul de a informa, conform art. 13 din Regulamentul General de Protecția Datelor (în continuare „*RGPD*”), persoanele vizate (persoane fizice care pot fi vizitatori ai site-ului și persoane care doresc să afle compatibilitatea lor cu candidații la alegerile prezindențiale din 2024) asupra modului în care sunt prelucrate datele personale ale acestora din perspectiva legislației naționale și europene (Legea nr. 190/2018, Regulamentul 2016/679/UE) în vigoare. BUSOLA POLITICĂ (la care vom putea face referire și prin ”*noi*”, ”*programul*”, ”*societatea*”) are obligaţia de a administra în condiţii de siguranţă şi numai pentru scopurile specificate, datele personale care îi sunt furnizate.

Această notă de informare se aplică pentru activitatea noastră desfășurată în online. Vom fi prezenți pe site-ul <https://freshvote.ro/> și în subdomeniile acestuia pe care le vom numi ”*site*” precum și activitatea generată în conturile noastre de social media.

## **2. DESPRE NOI**

**BUSOLA POLITICĂ** este un platformă de cercetare științifică înființată de către profesorii din cadrul Facultății de Științe Politice, Administrative și ale Comunicării, facultate care face parte din Universitatea Babeș – Bolyai Cluj-Napoca. Scopul acestei platforme este de strângere a datelor în scop statistic și de cercetare științifică și comunicarea rezultatelor obținute în spațiul public cu privire la alegerile prezidențiale 2024. Totodată, va testa compatibilitatea persoanei vizate cu programele electorale ale candidaților la alegerile prezidențiale.

|  |  |
| --- | --- |
| Nume//Denumire | **UNIVERSITATEA BABEȘ-BOLYAI CLUJ-NAPOCA** |
| Adresă sediu social | Cluj-Napoca str Mihail Kogălnicenu nr 1 cod 400084 |
| CUI | 4305849 |
| E-mail de contact pentru acest proiect | stoica@fspac.ro  |

În raport cu datele prelucrate pe site de la persoane fizice UBB Cluj este **operator de date cu caracter personal**, iar în această calitate, ne revine obligația să stabilim scopurile și mijloacele de prelucrare a datelor cu caracter personal, precum și să depunem toată diligența de a prelucra datele respectând măsuri tehnice și organizatorice.

## 3. **CE DATE CU CARACTER PERSONAL PRELUCRĂM?**

3.1. Datele cu caracter personal pe care le prelucrăm în urma vizitării pe site și verificării compatibilității cu programele electorale ale candidaților la alegerile prezidențiale, pot include următoarele categorii de date.

* **Detalii personale sensibile,** cum ar fi: *etnie, gen;*
* **Detalii de contact** **și informare** cum ar fi: *adresă de email;*
* **Detalii profesionale**, cum ar fi: *activitatea profesională, ultima scoală absolvită;*
* **Opinii şi viziuni** (pot include date sensibile), cum ar fi: *opinii cu privire la digitalizare, la război, consumul de droguri, protecția mediului, încălzire globală, avort, căsătorii între persoane de același sex, taxe și impozite, ingerința UE în România, opinii politice, apartenențe politice și alte asemenea;*
* **Alte date:** *anul nașterii, județ de reședință;*
* **Date tehnice:** *adresa de IP, tipul de browser și versiunea, setările privind locația și fusul orar, plug-in de browser, sistem de operare și alte tehnologii de pe dispozitivele folosite pentru a accesa site-ul*.

În cazul în care decideți că nu doriți să furnizați datele personale enumerate mai sus, nu vă vom putea oferi un răspuns elocvent.

## **4. TEMEIURI LEGALE PE BAZA CĂRORA PRELUCRĂM DATE PERSONALE**

Baza legală pentru prelucrarea datelor:

* Furnizare informații pentru a testa nivelul de compatibilitate cu programele electorale ale candidaților la alegerile prezidențiale și pentru a folosi informațiile colectate în scopuri statistice și de cercetare – **consimțământ**.
* Furnizare informații de contact în vederea primirii de informații din partea Busolei Politice – **consimțământ**.
* Colectare date tehnice – **interes legitim**;

## **5. SCOPURILE PRELUCRĂRII**

Scopurile pentru care prelucrăm date cu caracter personal referitoare la dumneavoastră sunt următoarele:

* + **Scopuri statistice** **și de cercetare științifică** – vom folosi datele colectate în vederea generării unor rezultate cu privire la alegerile persoanelor care participă la acest program.
	+ **Comunicări -** Comunicarea cu dumneavoastră prin e-mail în vederea transmiterii de informări cu privire la activitatea acestui proiect.
	+ **Gestionarea sistemelor noastre informatice** - Gestionarea sistemelor noastre de comunicații; gestionarea securității noastre IT; realizarea auditurilor de securitate asupra rețelelor noastre IT, emiterea de rapoarte către instituțiile abilitate sau repararea unor erori de sistem.
* **Soluționarea sesizărilor dumneavoastră** prin sugestii și recomandări.

Vom folosi datele personale colectate doar pentru scopurile enumerate, cu excepția cazului în care considerăm că sunt și alte motive compatibile cu scopul inițial. Dacă vom avea nevoie să folosim datele colectate pentru alt scop decât cel enumerat, vom actualiza această notă de informare și când va fi posibil, vă vom anunța și vă vom solicita consimțământul, în cazul în care se impune.

## **6. CUI VOM DIVULGA DATELE DUMNEAVOASTRĂ?**

Categoriile de destinatari:

* + - **Persoane juridice care acționează ca persoane împuternicite** pentru noi în diverse domenii (de exemplu, servicii IT, cloud, hosting etc.).
		- **Orice persoană, instituție, agenție sau instanță relevantă din România sau din alt stat** – în măsura necesară pentru constatarea, exercitarea sau apărarea unui drept.
		- În spațiul public vor fi diseminate doar informații anonimizate, doar rezultatele statistice, nu va fi diseminată nicio dată personală a participanților.
		- Nu vom disemina informații personale către partide politice sau alți candidați la alegerile prezidențiale.

## **7. CÂT TIMP VOM STOCA DATELE DUMNEAVOASTRĂ?**

Stocăm datele dvs. cu caracter personal doar pe perioada necesară îndeplinirii scopurilor (date privind compatibilitatea electorală).

După încetarea perioadei, datele cu caracter personal vor fi distruse sau șterse din sistemele informatice sau transformate în date anonime.

Rețineți faptul că în anumite situații expres reglementate stocăm datele pe perioada care ne este impusă de lege.

Următorul tabel vă explică perioada de stocare pentru diferite categorii de înregistrări.

|  |  |
| --- | --- |
| **PROCES** | **PERIOADA** |
| Informațiile din chestionar | Până la momentul generării rezultatului, ulterior, informațiile se anonimizează, mai puțin adresa de e-mail care va fi stocată într-o bază de date separată |
| Comunicări informații despre activitatea noastră | Până la data solicitării de ștergere din baza noastră de date. |
| Îmbunătățirea serviciilor | Punctual, doar pe perioada acțiunii respective fiind plasate doar cookies necesare. |

Pentru a determina perioada de păstrare adecvată pentru datele cu caracter personal luăm în considerare valoarea, natura și sensibilitatea datelor, riscul potențial de vătămare cauzat de utilizarea neautorizată sau divulgarea datelor personale și dacă putem realiza aceste scopuri prin alte mijloace.

În anumite circumstanțe, putem anonimiza datele în scop statistic sau cercetare, caz în care vom putea folosi datele pentru o perioadă nelimitată de timp.

## **8. SECURITATEA DATELOR DUMNEAVOASTRĂ**

Dorim să protejăm datele cu caracter personal ale persoanelor vizate de accesul neautorizat sau ilegal la sistemul informatic, de alterarea integrității datelor informatice, transferul neautorizat de date informatice sau alte fapte incriminate de Codul penal și alte legi speciale. În special, am implementat următoarele măsuri tehnice și organizatorice de asigurare a securității datelor cu caracter personal:

* **Minimizarea datelor**. Ne asigurăm constant că datele personale pe care le prelucrăm sunt limitate strict la cele care este necesar, adecvat și relevant pentru scopurile declarate în acest document.
* **Restrângerea accesului la date**. Am implementat măsuri de control acces în vederea restrângerii cu strictețe a accesului la datele cu caracter personal pe care le prelucrăm.
* **Implementarea unor măsuri de stocare** în manieră sigură și de backup al datelor stocate.
* **Anonimizarea datelor** în momentul în care nu mai sunt necesare

Cu toate acestea, deși depunem eforturi constante pentru a asigura securitatea datelor pe care ni le încredințezi, este posibil să avem parte și de evenimente mai puțin fericite și să avem incidente/breșe de securitate. În aceste cazuri, vom urma cu strictețe procedura de raportare și notificare a incidentelor de securitate și vom lua toate măsurile necesare pentru a readuce situația la normal în cel mai scurt timp posibil.

Deși luăm toate măsurile rezonabile pentru a asigura securitatea datelor dumneavoastră, nu putem garanta lipsa oricărei încălcări de securitate sau imposibilitatea de penetrare a sistemelor de securitate. În cazul nefericit și puțin probabil în care o astfel de încălcare va surveni, vom urma procedurile interne aprobate pentru limitarea efectelor și informarea persoanelor vizate.

## **9. DREPTURILE DUMNEAVOASTRĂ**

Pe scurt, drepturile dumneavoastră sunt următoarele:

* **Dreptul de acces la date.** Aveți dreptul de a obține accesul la datele dumneavoastră pe care le prelucrăm sau le controlăm sau la copii ale acestora; aveți, de asemenea, dreptul de a obține de la noi informații cu privire la natura, prelucrarea şi divulgarea acestor date.
	+ - **Dreptul la rectificarea datelor**. Aveți dreptul de a obține rectificarea inexactităților datelor dumneavoastră pe care le prelucrăm sau le controlăm.
		- **Dreptul la ștergerea datelor** („dreptul de a fi uitat”). Aveți dreptul de a obține de la noi ștergerea datelor dumneavoastră pe care le prelucrăm sau le controlăm, în anumite circumstanțe, atunci când acest lucru este posibil.
		- **Dreptul la restricționarea prelucrării datelor.** Aveți dreptul de a restricționa prelucrarea datelor dumneavoastră pe care le prelucrăm sau le controlăm.
		- **Dreptul de a obiecta.** Aveți dreptul de a obiecta la prelucrarea datelor dumneavoastră de către noi sau în numele nostru.
		- **Dreptul la portabilitatea datelor**. Aveți dreptul de a obține transferul către un alt operator al datelor dumneavoastră pe care le prelucrăm sau le controlăm.
		- **Dreptul la retragerea consimțământului**. În situațiile în care prelucrăm datele dumneavoastră în temeiul consimțământului dumneavoastră, aveți dreptul de a vă retrage consimțământul; puteți face aceasta în orice moment, cel puțin la fel de ușor cum ne-ați acordat inițial consimțământul; retragerea consimțământului nu va afecta legalitatea prelucrării datelor dumneavoastră pe care am realizat-o înainte de retragere.
		- **Dreptul de a depune o plângere la autoritatea de supraveghere**. Aveți dreptul de a depune o plângere la Autoritatea de supraveghere a prelucrării datelor cu caracter personal cu privire la prelucrarea datelor dumneavoastră de către noi sau în numele nostru, la adresa de e-mail anspdcp@dataprotection.ro sau prin poștă la adresa B-dul G-ral. Gheorghe Magheru 28-30, Sector 1, cod poștal 010336, București, România.

## **10. CUM VĂ PUTEȚI EXERCITA DREPTURILE?**

Pentru a vă exercita unul sau mai multe dintre aceste drepturi enunțate anterior sau pentru a adresa orice întrebare despre oricare alte aspecte ale prelucrării datelor dumneavoastră de către noi, vă rugăm să trimiteți un e-mail la adresa stoica@fspac.ro

Drepturile enumerate mai sus nu sunt absolute. Există excepții, de aceea fiecare cerere primită va fi analizată astfel încât să decidem dacă este întemeiată sau nu. În măsura în care cererea este întemeiată, vă vom facilita exercitarea drepturilor. Dacă cererea este neîntemeiată, o vom respinge, însă vă vom informa asupra motivelor refuzului și asupra drepturilor de a depune o plângere la Autoritatea de Supraveghere și de a vă adresa justiției.

Vom încerca să răspundem solicitării în termen de o lună. Cu toate acestea, termenul poate fi prelungit în funcție de diferite aspect, precum complexitatea cererii, numărul mare de cereri primite sau imposibilitatea de a vă identifica într-un termen util.

Dacă, deși depunem toate eforturile, nu reușim să vă identificăm, iar dvs. nu ne furnizați informații suplimentare pentru a reuși să vă identificăm, nu suntem obligați să dăm curs solicitării.

## **11. REFUZUL FURNIZĂRII DATELOR CU CARACTER PERSONAL**

Nu aveți o obligație de a ne furniza datele dumneavoastră cu caracter personal pe care le-am menționat în acest document. Cu toate acestea, dacă nu ne oferiți datele menționate în această notă de informare, nu va fi posibil pentru noi să vă prestăm serviciile pe care ni le solicitați.

## **12. INEXISTENȚA UNUI PROCES DECIZIONAL AUTOMATIZAT**

Respectul nostru pentru datele dumneavoastră include faptul că le acordăm atenția umană necesară, prin intermediul personalului nostru. În condițiile actuale, în calitate de participant la această cercetare, nu veți face obiectul unei decizii bazate exclusiv pe prelucrarea automată a datelor dumneavoastră (inclusiv crearea de profiluri) care să producă efecte juridice cu privire la dumneavoastră sau care să vă afecteze într-un mod similar într-o măsură semnificativă.

## **13. TRANSFER INTERNAȚIONAL**

Nu transferăm datele personale către țări din afara spațiului SEE/UE.

## **14. MARKETING DIRECT**

În măsura în care am obținut consimțământul dvs. prealabil putem utiliza tehnologii de marketing direct folosind informațiile colectate despre dvs.

Vă puteți opune maketingului direct și/sau vă puteți retrage în orice moment consimțământul prin urmarea instrucțiunilor de dezabonare din fiecare e-mail („unsubscribe”) sau prin transmiterea unei cereri în acest sens la stoica@fspac.ro.

## **15. SCHIMBĂRI LA ACEASTĂ NOTĂ DE INFORMARE**

Toate actualizările și modificările prezentei note sunt valabile imediat după publicarea pe site, aspect pe care dvs. îl agreați.

Această notă de informare a fost elaborată în data de 17.10.2024.